ONION
తగ్గుతున్న ఉల్లి ధరలు
న్యూఢిల్లీ: ఉల్లిమార్కెట్లలో ధరలు రైతులకు కళ్లనీళ్లు తెప్పిస్తున్న వైనంతో రైతులు మార్కెట్లలో వ్యక్తంచేస్తున్న నిరసనలపై కేంద్రం దృష్టి సారించింది. ఉల్లిసాగుచేస్తున్న రాజస్థాన్‌, మహారాష్ట్ర, ఆంధ్రప్రదేశ్‌ రాష్ట్రా ల్లో రైతుల నుంచి నేరుగా ఉల్లిని కొనుగోలుచేసేందుకు కేంద్రం సంకేతాలిచ్చిం ది. మార్కెట్‌జోక్యం పథకం కింద ఈ రాష్ట్రాల్లో ఉల్లిని కొనుగోలుచేస్తామని రాష్ట్రాలకు సంకేతాలిచ్చింది. అయితే ఇప్పటికిప్పుడు ఏరా్టంనుంచి కూడా ఇందుకు సంబంధించి సుముఖతవ్యక్తంకాలేదు. మధ్యప్రదేశ్‌, కర్ణాటకరాష్ట్రాల్లో కూడా ఇదే విధానం అనుసరించేందుకు కేంద్రం ముందుకు వచ్చింది. కేంద్రం కొనుగోలుచేస్తున్న వాటాలో 50శాతం ప్రొక్యూర్‌మెంట్‌ ధరలను రాష్ట్రాలు భరించాల్సి ఉంటుంది. కొన్ని రాస్ట్రాలతో చర్చ లు జరిపామని, ఉల్లిరైతుల్లో పెరుగుతున్న ఆందోళనను పరిగణనలోకి తీసుకుని మార్కెట్‌ జోక్యం పథకం ద్వారా కొననుగోళ్లు జరపాలని నిర్ణయించినట్లు సీనియర్‌ అధికారి ఒకరు తెలి పారు. ఈ విధానంద్వారా రైతులకు గిట్టుబాటు ధరలు కల్పించే లక్ష్యంతో అమలుచేస్తామన్నా రు. ఉత్పత్తిపెరిగిదిగుబడులు అధికంగా మార్కె ట్లకు వచ్చిన తరుణంలో ధరలు అదేపనిగా తగ్గిపోతున్నాయని రైతులు వాపోతున్నారు. రాష్ట్రాలు, కేంద్ర పాలితప్రాంతాల సమ్మతి తోను, విజ్ఞప్తితో మార్కెట్‌జోక్యం పద్దతిలో కొనుగోళ్లను కేంద్రం జరుపుతుంది. అయితే ఈ కొనుగోళ్లలో 50శాతం చొప్పున కేంద్రం రాష్ట్రా లు భరించాలి. అదే ఈశాన్య రాష్ట్రాల్లో అయితే 75ః25శాతంగా ఉంటుంది. ఉల్లికి డిమాండ్‌ ఉన్న తరుణంలో కూడా ధరలు భారీగా తగ్గిపోయాయని రైతులు భారీఎ త్తున నిరసనలు వ్యక్తంచేస్తున్నారు. మహారా్టలో అతిపెద్ద మార్కెట్‌ యార్డ్‌ లాసల్‌గాంవ్‌ మార్కెట్‌లో ఉల్లిధరలు క్వింటాలుకు 421రూపాయలుగా ఉన్నాయి. అంతకుముందు 706 రూపా యలు, 829 రూపాయలు, 844 రూపాయలుగా కూడా విక్రయించారు. గడచిన మూడునెలలతో పోలిస్తే ధరలు భారీగా తగ్గినట్లు రైతులు వాపోతు న్నారు. క్వింటాలుకు రూ.1950ల గిట్టుబాటుధర కావాలని రైతులు డిమాండ్‌ చేస్తున్నారు. అలాగే విక్రయాల్లో రూ.500సబ్సిడీ కూడా ఇవ్వాలన్న డిమాండ్‌ వ్యక్తం అవుతోంది. ప్రభుత్వం మార్కెట్‌ జోక్యం పద్థతిలో కొనుగోళ్లు జరిపితే రైతులకు కొంతమేలు జరుగుతుందని, ఈ కొనుగోళ్లు గరిష్టంగా పదిశాతం వరకూ ఉంటుందని కేంద్ర వినియోగవ్యవహారాల మంత్రిత్వశాఖ చెపుతోంది.